În cazul în care pacientul prezintă retracții gingivale, se realizează intervenția de transplant de gingie. Intervenția începe cu recoltarea unui fragment de gingie de dimensiuni mici de pe bolta palatină (cerul gurii), urmând să fie aplicat ulterior în zona de interes. Astfel putem acoperi rădăcinile expuse ale dinților sau putem îmbunătăți calitatea gingiilor din jurul implanturilor dentare. După intervenție, se recomandă evitarea următoarelor: alimente condimentate, sucuri acidulate, citrice. De asemenea, se indică o alimentație cu dietă moale semilichidă în prima săptămână după intervenție.